b'\n_START_ARTICLE_\nCecilia Bartoli\n_START_SECTION_\nBiografija\n_START_PARAGRAPH_\nCecilia Bartoli se je rodila Silvani Bazzoni in Pietru Angelu Bartoli, ki sta oba operna pevca. Star\xc5\xa1a sta jo sprva u\xc4\x8dila glasbe, nato pa se je vpisala v Conservatorio di Santa Cecilia v Rimu, kjer je nadaljevala \xc5\xa1tudij petja, medtem ko jo je mati nadalje u\xc4\x8dila doma. Leta 1985 je Cecilia Bartoli zmagala v italijanskem televizijskem tekmovanju Fantastico, takoj potem pa je prvi\xc4\x8d nastopala v rimski operi. Ko je pela na televizijski oddaji ob 10. obletnici smrti Marie Callas, sta jo opazila Herbert von Karajan in Daniel Barenboim, in njena pevska kariera je vzletela._NEWLINE_Cecilia Bartoli ima mlaj\xc5\xa1o sestro Federico, ki je gledali\xc5\xa1ka oblikovalka, in starej\xc5\xa1ega brata Gabriele, ki je umrl leta 1997 zaradi raka. Star\xc5\xa1a sta lo\xc4\x8dena.'